《送人》
宋代·李之仪

冥冥天边鸿，荡荡风中云。一笑偶相逢，击节聊送君。

我室岂无酒，胡为不开樽。所贵乐文字，固非异莸薰。

天门直牛渚，南北如相分。想君月下吟，未厌俚语闻。

霜空夜自明，江月寒微昏。会当借饥鲸，永谢五浊浑。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。